Gunnarsbøparken

Gunnarsbøparken er et parkanlegg i Tønsberg i Vestfold. Den grenser mot Storgata og Stoltenbergs gate og omgir blant annet Vestfold fylkeshus, med inngang fra Svend Foyns gate, og villaen Gunnarsbø. Den tidligere rederboligen ble oppført i 1878 for skipsreder og konsul Morten Wilhelm Wilhelmsen. Den og parken ble donert til Tønsberg kommune i 1929 for at den skulle fungere som rådhus, noe den gjorde fram til 1962. Bygningen fikk glassmaleri utført av Bernhard Greve i 1939. Foran villaen står en byste av Wilh. Wilhelmsen. I parken er det en dam og i sør et monument over rederiet Wilh. Wilhelmsen. Parken ble anlagt på nytt i 1950-51, designet av landskapsarkitekt Egil Michalsen. Anleggsarbeidet ble gjort av Tønsberg parkvesen. Basseng og fonteneanlegg designet av Arnstein Arneberg kom i 1961. I 2001 ble Gunnarsbø skatepark (anlegg for rullebrett) etablert i denne enden a[https://www.nb.no/items/75086eb9c6e6d5d7df44ed7acbb1f5f3?page=111&searchText=badeparken%20sandefjord Norske hager og parkerv parken. I 2013 ble den oppgradert med en stor betongpark med parkour-anlegg, kalt Momentumparken, og 1200 kvm skateanlegg og klatrevegg for barn og unge. Ingen elementer er høyere enn to meter over bakken. I enden av Storgata, ved Mammutkrysset, er det også en parkeringsplass for bobile[r. Langs Storgata ligger også Svend Foyns arbeiderboliger med leiligheter ut mot parken. Referanser Eksterne lenker (en) Gunnarsbøparken, Tønsberg – kategori av bilder, video eller lyd på Commons Gunnarsbøparken hos Visit Tønsberg Gamle Tønsberg: Gunnarsbø Murarkitekturhistorie i Tønsberg: Gunnarsbø